Εφαρμογή της τρισδιάστατης γεωμετρικής μορφομετρίας στον προσδιορισμό του φύλου από το υοειδές οστό
Creators: name: Μουλαγιάννης, Μάριος Χαριλάου
Publisher: name: Aristotle University of Thessaloniki
Year: 2024
Subjects: Υοειδές οστό
Γεωμετρική μορφομετρία
Προσδιορισμός φύλου
Hyoid bone
Geometric morphometric
Sex determination

description: Ο προσδιορισμός του φύλου από σκελετικά υπολείμματα αποτελεί μέχρι και σήμερα σημαντική πρόκληση για τους ανθρωπολόγους, ειδικά όταν δεν είναι διαθέσιμος ολόκληρος ο ανθρώπινος σκελετός. Το φύλο προσδιορίζεται κυρίως μέσω μελέτης της μορφολογίας των οστών. Αν και η πύελος και το κρανίο αποτελούν τα οστά με τα πιο ευδιάκριτα φυλετικά διμορφικά χαρακτηριστικά, έχει φανεί πως και το σχήμα του υοειδούς οστού εξαρτάται από το φύλο. Επιπλέον, η γεωμετρική μορφομετρία έχει αποδειχθεί ως μία ιδιαιτέρως χρήσιμη μεθοδολογία στην μελέτη των βιοϊατρικών επιστημών με εξαιρετικά αποτελέσματα στον προσδιορισμό του φύλου. Στην παρούσα μελέτη, για την διερεύνηση της χρησιμότητας αυτής της μεθόδου στον προσδιορισμό του φύλου από υοειδή οστά, εξετάστηκαν συνολικά 44 υοειδή οστά. Τα υοειδή προέρχονταν από νεκροτομημένες σορούς, τα 32 από άρρενα άτομα και τα 12 από θήλεα. Το δείγμα περιελάμβανε τόσο συνοστεωμένα όσο και μη συνοστεωμένα υοειδή οστά. Αφού έγινε σάρωση και ψηφιοποίηση αυτών, τα οστά μελετήθηκαν με την μέθοδο της τρισδιάστατης γεωμετρικής μορφομετρίας και συγκεκριμένα της υπέρθεσης Προκρούστη. Για την στατιστική ανάλυση των δεδομένων διενεργήθηκε ανάλυση κύριων συνιστωσών (PCA). Σύμφωνα με αυτήν, τα υοειδή οστά των θηλέων ατόμων διαφοροποιούνται αποτελεσματικά ως ξεχωριστή ομάδα από το δείγμα των υοειδών των αρρένων ατόμων. Αυτό που φάνηκε να συμμετέχει σημαντικά στη διάκριση του φύλου ήταν οι μορφολογικές διαφορές που ανιχνεύθηκαν στα άκρα των μειζόνων κεράτων. Επιπλέον, το μέσο μέγεθος των υοειδών οστών των αρρένων ατόμων ήταν σημαντικά μεγαλύτερο από αυτό των θηλέων, εύρημα που συμφωνεί με υπάρχουσα βιβλιογραφία. Τέλος, η ακρίβεια προσδιορισμού του φύλου με αυτή την μέθοδο υπολογίστηκε στο 84,09%. Συμπερασματικά, η γεωμετρική μορφομετρία είναι μία χρήσιμη και αξιόπιστη μέθοδος για την προσδιορισμό του φύλου από τα υοειδή οστά.
description: Determining sex from skeletal remains is still a major challenge for anthropologists, especially when the entire human skeleton is not available. Sex is mainly determined by studying bone morphology. Although the pelvis and skull are the bones with the most distinct sexual dimorphic features, the shape of the hyoid bone has also been shown to be sex dependent. Moreover, geometric morphometrics has proven to be a particularly useful methodology in the study of biomedical sciences with excellent results in sex determination. In the present study, to investigate the usefulness of this method in sex determination from hyoid bones, a total of 44 hyoid bones were examined. The hyoids were from medico-legal autopsies, 32 from males and 12 from females. The sample included both fused and unfused hyoid bones. After scanning and digitizing them, the bones were studied using three-dimensional geometric morphometry, specifically Procrustes superimposition. For the statistical analysis of the data, principal component analysis (PCA) was conducted. According to this, female hyoid bones are effectively differentiated as a separate group from the sample of male hyoids. What appeared to be significantly involved in the sex determination was the morphological differences detected at the distal tips of the greater horns. In addition, the average size of male hyoid bones was significantly larger than that of females, a finding that is consistent with existing literature. Finally, the accuracy of sex determination by this method was estimated at 84.09%. In conclusion, geometric morphometric is a useful and reliable method for sex determination from hyoid bones.
description: Σε συνεργασία με: Ιστορίας και Εθνολογίας (Δημοκρίτειο Πανεπιστήμιο Θράκης)